Előterjesztés Zalakaros Város Önkormányzat Képviselő-testülete 2023. november 23-i ülésére

Tárgy:	 	Döntés az Art Hotel és a Belenus Hotel melletti zöld sávban kialakítandó parkolók 2002. 	évi tervének felülvizsgálatára érkezett ajánlatról
Készítette:  	Bognár Ottó Péter településüzemeltetési, hatósági és közbiztonsági referens
	
Tisztelt Képviselő-testület!

A Pénzügyi és Igazgatási Bizottság 104/2023. (IX.14.) számú határozatával felkérte a hivatalt, hogy az Art Hotel és Belenus Hotel nyugati telekhatára és az útburkolat közötti széles zöld sáv területén kialakítandó parkolók terveztetése kapcsán a meglévő terv felülvizsgálatára kérjen ajánlatot a tervezőtől.

[bookmark: _Hlk150428503]A hivatal a Pannonway Kft.-től árajánlatot kért az általuk 2002. áprilisában Zalakaros Város Önkormányzatának készített „Zalakaros, Üdülősor utca korszerűsítésének engedélyezési terve” tervdokumentáció (tervszám: 2802) Belenus Hotel és Art Hotel keleti kerítései melletti zöldsáv szakaszának tervkorszerűségi felülvizsgálatára. 

[bookmark: _Hlk150429347]A tervező a felülvizsgálatra 780.000,- Ft + ÁFA összegű ajánlatot adott, azonban annak elfogadásáról, vagy elutasításáról a Képviselő-testület nem hozott döntést.

Tisztelettel kérem a Képviselő-testületet, hogy a tervkorszerűségi felülvizsgálatról dönteni szíveskedjen.

Határozati javaslat:

Zalakaros Város Önkormányzat Képviselő-testülete

A) változat:
1.) A Zalakaros, Üdülő soron lévő parkolóhelyek számának növelését szükségesnek tartja, ezért elfogadja a Pannonway Építő Kft. „Zalakaros, Üdülősor utca korszerűsítésének engedélyezési terve” tervdokumentáció (tervszám: 2802) Belenus Hotel és Art Hotel keleti kerítései melletti zöldsáv szakaszának tervkorszerűségi felülvizsgálatára adott ajánlatát.
2.) A tervezői díj pénzügyi fedezetét 780.000,- Ft + ÁFA összegű Zalakaros Város Önkormányzat 2023. évi költségvetésének általános tartalék terhére biztosítja.

[bookmark: _Hlk150428953]Határidő: 	azonnal
Felelős: 	Novák Ferenc polgármester

B) változat
1.) A parkolóhelyek bővítését a fizető parkolás bevezetése kapcsán kialakuló helyzettől teszi függővé, ezért a Pannonway Építő Kft. tervkorszerűségi felülvizsgálatra vonatkozó ajánlatát nem fogadja el.
2.) A parkolóhelyek bővítésének szükségességét a fizető parkolás bevezetése után, megfelelő tapasztalati idő eltelte után javasolja ismételten megvitatni.
 
Határidő: 	2025. szeptember 30.
Felelős: 	Novák Ferenc polgármester
[bookmark: _Hlk137204874]

Zalakaros, 2023. november 9.								Novák Ferenc 
[bookmark: _GoBack]								     	 		 polgármester
